एचटीसी डिज़ायर 10 प्रो स्मार्टफोन 5.5 इंच फुल एचडी डिस्प्ले के साथ आता है। जिसका रेजोल्यूशन 1080*1920 पिक्सल है। इसमें आईपीएस एलसीडी डिस्प्ले इस्तेमाल की जाती है, जो कि गोरिला ग्लास प्रोटेक्शन के साथ आती है। एचटीसी के इस नए स्मार्टफोन में 1.8GHz ऑक्टा कोर मीडियाटेक हेलिओ पी10 प्रोसेसर है। फोन एंड्रायड 6.0 मार्शमेलो पर काम करता है। फोन में 20 मेगापिक्सल का रियर कैमरा है, जो लेज़र ऑटोफोकस, बीएसआई सेंसर और एचडीआर मोड के साथ आता है। फोन का फ्रंट कैमरा 13 मेगापिक्सल का है। एचटीसी डिज़ायर 10 प्रो का भारत में लॉन्च हुआ मॉडल 4जीबी रैम के साथ आएगा। इसमें कंपनी ने 64जीबी इंटरनल स्टोरेज दी है। इंटरनल स्टोरेज को मैमोरी कार्ड की मदद से 2टीबी तक बढ़ाया जा सकता है। फोन की बैटरी 3000mAh की है। कनेक्टिविटी के लिए इसमें ब्लूटूथ, जीपीएस, 4जी LTE, वाईफाई जैसे विकल्प दिए हैं।